Here is a page extracted from Wikipedia that may contain CSS, HTML, and a lot of unformatted text.

Title: لمخزن
Content: لمخزن (لأمازيغية : ⵍⵎⴻⵅⵣⴰⵏ) هو واحد لكلمة عندها معنى خاص ف دارجة ؤلا لأمازيغية ف لمغريب، ؤ غالبا ما كيعني طبقة لي حاكمة بحال لمليك ؤلا سلطان ؤلا لقياد ؤ شيوخة دلقبايل، ؤ لعساكرية، ؤ لأمن، ؤ صحاب ضريبة ؤ أي واحد تابع للإدارة لمركزية.

تستعملات لكلمة د لمخزن أول مرة ف لعهد د سّعديين ف لقرن 16 ؤ كيعنيو بيه لحكومة د سلطان، ؤ بقا كيتستعمل حتا ف لعهد د لعلويين حتال لعهد دلإستعمار .

تسمات لبلايص لي تابعين لسلطان ب "بلاد لمخزن" ؤ لعكس لبلايص لي ماتبعينش لحوكم د سلطان كتسمى "بلاد سّيبة" لي كانت القبائل أمازيغية ديالها مكتخلصش ضريبة خصوصا في الأطلس والريف

لكلمة 
كلمة د لمخزن كتعني حرفيا المستودع بالعربية ولكن كانت كتعني ف لمغريب نخبة لي حاكمة. ؤ غالبا خدات لمعنى ديالها من ضرائب، ؤ لي كانت كتجمع ؤ تخزن ف لمخازن د سلطان.

دخلات لكلمة د لمخزن ف لفرانساوية ب ماݣازان (magasin)، ؤ طاليانية ب ماݣازينو (magazzino). ؤ دخلات ل نݣليزية من لفرانسوية لوسيطة ب (magazine)، وكان فلول كيعنيو بيه لمخزن د سلاح، ولكن تحول من بعد باش يعنيو بيه "مجلة". ولكن مازال ف لوغة صبنيولية كلمة د (Almacén) لي عندو نفس لمعنى.

عيون لكلام 

لمغريب
السياسة د لمغريب
تاريخ د لمغريب
مصطلحات ؤ تعبيرات ب داريجة